Irak na pragu kolapsa i podjele
Londonski istraživački institut Chatham House tvrdi da sadašnja američka strategija ne može stvoriti uvjete neophodne za riješenje poli
Britanska nevladina grupa za društvena istraživanja upozorava da se Irak susreće sa jasnom mogućnošću kolapsa i podjele. U svom izvještaju, Chatham House, čije je sjedište u Londonu, kaže da je iračka vlada većim dijelom već nemoćna i irelevantna u mnogim dijelovima zemlje. Direktor za Srednji istok Chatham Housa, Michael Lowe kaže ”nije jedan gradjanski rat“ u Iraku, nego ”najmanje sedam, ako ne i osam“. Mada se u izvještaju kaže da nedavna vojna taktika nije uspjela smanjiti nasilje, takodjer se predvidja da iračke snage sigurnosti neće biti u stanju da se nose sa situacijom u zemlji ukoliko se medjunarodne snage povuku. Medjutim, američki ambasador u Iraku, Ryan Crocker je reporterima u Bagdadu rekao da je ohrabren jer napadi automobilima bombama nisu uspjeli provocirati obnovu šireg sektaškog nasilja. On je, takodjer, rekao da iračka vlada ostvaruje napredak u pravcu političkih rokova koje je postavio Washington. Chatham House, medjutim, strategiji koju su postavili Sjedinjene Države i Britanija daje slabe ocjene. Lowe kaže da je stragija neuspjeva dijelom i zbog toga što ne prihvata realnost političke i socijalne fragmentacije Iraka. U svom izvještaju Chatham House predlaže promjenu američke i britanske strategije. Izvještaj preporučuje kontakte sa sunitima i radikalnim šiitskim klerikom Moqtada al-Sadrom i pokretanje pitanja federalizma i raspodjele prihoda od nafte. Chatham House tvrdi da sadašnja američka strategija ne može stvoriti uvjete neophodne za riješenje političkih razlika u Iraku. Dok strane sile mogu biti od pomoći u procesu pomirenja, ova grupa za istraživanja u oblasti vanjske politike tvrdi da ”riješenje za Irak treba naći u samom Iraku“.